b'\n_START_ARTICLE_\nDukat\n_START_PARAGRAPH_\nEn dukat (av lat. hertugd\xc3\xb8mme) var opprinnelig en venetiansk gullmynt, innf\xc3\xb8rt i 1284. Dukaten ble snart en popul\xc3\xa6r myntenhet i flere land i Europa. Vekten var 3,494 gram, og finheten (gullinnholdet) var 986/1000. Etter gullprisen i 2017, tilsvarer gullinnholdet en verdi p\xc3\xa5 ca. kr. 570,-_NEWLINE_Omskriften p\xc3\xa5 den f\xc3\xb8rste venetianske dukat var "Sit tibi Christe datus quem tu regis iste ducatus" (Dette hertugd\xc3\xb8mmet, som du regjerer, Kristus, er viet deg).\n_START_SECTION_\nDukat i Norge og Danmark\n_START_PARAGRAPH_\nF\xc3\xb8rste norske dukat ble preget i Christiania i 1660-\xc3\xa5rene under Fredrik III. Dukater ble ogs\xc3\xa5 preget under Christian V. Det var imidlertid f\xc3\xa5 dukater som ble preget i Norge, s\xc3\xa5 man brukte for det meste danske dukater. I Norge var en dukat verd to riksdaler. Utviklingen av kurantdaler og speciedaler resulterte ogs\xc3\xa5 i to forskjellige dukater: kurantdukat og speciedukat._NEWLINE_Val\xc3\xb8rer: 4 dukat, 3 dukat, 2 dukat, dukat, 1/2 dukat._NEWLINE_Som en kuriositet, lot kronprins Fredrik (senere Fredrik VI), i forbindelse med sin reise til Norge i 1788, sl\xc3\xa5 en 20-dukat i gull som reisemynt. Dukater var forholdsvis lette, og derfor enkle \xc3\xa5 ta med deg. Av samme grunn ble de ogs\xc3\xa5 sendt i brev.'